Knjižnica i čitaonica Popovača

ŠKOLA GLUME U POPOVAČI U SKLOPU SUNAČNE STRANE GRADA!🥳🥰🤩
2025-08-24 20:00 - 2025-08-29 20:00 (Europe/Zagreb)
𝐆𝐫𝐚𝐝 𝐏𝐨𝐩𝐨𝐯𝐚č𝐚 𝐢 𝐓𝐮𝐫𝐢𝐬𝐭𝐢č𝐤𝐚 𝐳𝐚𝐣𝐞𝐝𝐧𝐢𝐜𝐚 𝐆𝐫𝐚𝐝𝐚 𝐏𝐨𝐩𝐨𝐯𝐚č𝐞 𝐮 𝐦𝐞đ𝐮𝐧𝐚𝐫𝐨𝐝𝐧𝐨𝐣 𝐬𝐮𝐫𝐚𝐝𝐧𝐣𝐢 𝐬 č𝐥𝐚𝐧𝐨𝐯𝐢𝐦𝐚 𝐆𝐫𝐚𝐝𝐬𝐤𝐨𝐠 𝐤𝐚𝐳𝐚𝐥𝐢š𝐭𝐚 𝐦𝐥𝐚𝐝𝐢𝐡 𝐕𝐢𝐭𝐞𝐳 𝐝𝐚𝐫𝐮𝐣𝐮 𝐯𝐚𝐦 𝐥𝐣𝐞𝐭𝐧𝐮 š𝐤𝐨𝐥𝐮 𝐠𝐥𝐮𝐦𝐞, 𝐤𝐨𝐣𝐚 ć𝐞 𝐛𝐢𝐭𝐢 𝐨𝐫𝐠𝐚𝐧𝐢𝐳𝐢𝐫𝐚𝐧𝐚 𝐮 𝐩𝐨𝐩𝐨𝐝𝐧𝐞𝐯𝐧𝐢𝐦 𝐬𝐚𝐭𝐢𝐦𝐚 𝐮 𝐩𝐞𝐫𝐢𝐨𝐝𝐮 𝐨𝐝 𝐩𝐨𝐧𝐞𝐝𝐣𝐞𝐥𝐣𝐤𝐚, 𝟐𝟓. 𝐤𝐨𝐥𝐨𝐯𝐨𝐳𝐚 𝐝𝐨 𝟐𝟗. 𝐤𝐨𝐥𝐨𝐯𝐨𝐳𝐚 𝟐𝟎𝟐𝟓. 𝐠𝐨𝐝𝐢𝐧𝐞.𝐑𝐚𝐝𝐢𝐨𝐧𝐢𝐜𝐞 ć𝐞 𝐩𝐨𝐥𝐚𝐳𝐧𝐢𝐜𝐢𝐦𝐚 𝐩𝐨𝐧𝐮𝐝𝐢𝐭𝐢 𝐳𝐧𝐚𝐧𝐣𝐞 𝐢 𝐯𝐣𝐞š𝐭𝐢𝐧𝐞 𝐬𝐜𝐞𝐧𝐬𝐤𝐞 𝐮𝐦𝐣𝐞𝐭𝐧𝐨𝐬𝐭𝐢 𝐮 𝐨𝐫𝐠𝐚𝐧𝐜𝐢𝐦𝐚 𝐬𝐜𝐞𝐧𝐬𝐤𝐨𝐠 𝐠𝐥𝐚𝐬𝐚, 𝐠𝐨𝐯𝐨𝐫𝐚, 𝐩𝐨𝐤𝐫𝐞𝐭𝐚 𝐢 𝐠𝐥𝐮𝐦𝐞.𝐌𝐨𝐥𝐢𝐦𝐨 𝐬𝐯𝐞 𝐳𝐚𝐢𝐧𝐭𝐞𝐫𝐞𝐬𝐢𝐫𝐚𝐧𝐞 𝐳𝐚 š𝐤𝐨𝐥𝐮 𝐠𝐥𝐮𝐦𝐞 𝐝𝐚 𝐧𝐚𝐤𝐨𝐧 𝐩𝐫𝐞𝐝𝐬𝐭𝐚𝐯𝐞 𝐤𝐨𝐣𝐚 ć𝐞 𝐬𝐞 𝐨𝐝𝐫ž𝐚𝐭𝐢 𝐮 𝐧𝐞𝐝𝐣𝐞𝐥𝐣𝐮, 𝟐𝟒. 𝐤𝐨𝐥𝐨𝐯𝐨𝐳𝐚 𝐬 𝐩𝐨č𝐞𝐭𝐤𝐨𝐦 𝐮 𝟐𝟎 𝐬𝐚𝐭𝐢 𝐨𝐬𝐭𝐚𝐧𝐮 𝐮 𝐤𝐢𝐧𝐨 𝐬𝐚𝐥𝐢 𝐳𝐛𝐨𝐠 𝐝𝐨𝐠𝐨𝐯𝐨𝐫𝐚 𝐨 𝐬𝐚𝐭𝐧𝐢𝐜𝐢, 𝐨𝐝𝐧𝐨𝐬𝐧𝐨 𝐭𝐞𝐫𝐦𝐢𝐧𝐢𝐦𝐚 𝐨𝐝𝐫ž𝐚𝐯𝐚𝐧𝐣𝐚 š𝐤𝐨𝐥𝐞 𝐠𝐥𝐮𝐦𝐞.𝐍𝐀 𝐑𝐀𝐃𝐈𝐎𝐍𝐈𝐂𝐄 𝐆𝐋𝐔𝐌𝐄 𝐌𝐎𝐆𝐔 𝐒𝐄 𝐏𝐑𝐈𝐉𝐀𝐕𝐈𝐓𝐈 𝐃𝐉𝐄𝐂𝐀, 𝐎𝐃𝐑𝐀𝐒𝐋𝐈, 𝐔Č𝐈𝐓𝐄𝐋𝐉𝐈, 𝐓𝐄 𝐒𝐕𝐈 𝐎𝐒𝐓𝐀𝐋𝐈 𝐙𝐀𝐈𝐍𝐓𝐄𝐑𝐄𝐒𝐈𝐑𝐀𝐍𝐈 𝐙𝐀 𝐒𝐕𝐈𝐉𝐄𝐓 𝐆𝐋𝐔𝐌𝐄.

Avantura života
2025-08-15 08:00 - 20:00
**🌿 Besplatno kampiranje za obitelji s djecom na Moslavačkoj gori! 🏕️** Udruga **Moslavina**, u suradnji s našom **Knjižnicom i čitaonicom Popovača** te uz potporu ** Hrvatske šume Šumarija Popovača**, organizira jedinstvenu priliku za obitelji s djecom iz Moslavine – **besplatno kampiranje u prekrasnom okruženju Moslavačke gore!**
📌 **Detalji:**
– **Broj mjesta:** samo 15 obitelji po redu prijava.
– **Dob djece:** najmanje 7 godina
– **Oprema:** Ako nemate vlastiti šator ili vreće za spavanje, udruga Moslavina će vam ih osigurati!
– **Hrana i piće:** Besplatno – vi samo dođite i uživajte s svojom obitelji i djecom🔎
**Što vas očekuje?** To će za sada ostati **mala tajna**, ali obećavamo – bit će TOP! 😊 📩
**Prijave:**
Pošaljite mail na knjiznica.popovaca@gmail.com do 15. kolovoza 2025.** i time ste postali dio **”Avanture života”** zajedno s vašom obitelji!
**Sretno i vidimo se na Moslavačkoj gori !** 🚀🌲✨

https://www.facebook.com/reel/1457580958613154

Pričaonica i radionica ''Priče iz kućice''
2025-07-29 19:00 - 20:00
POZIV NA PRIČAONICU I KREATIVNU RADIONICU ‘’Priče iz kućice’’
Sunčana strana grada

Pridružite nam se na veseloj pričaonici i radionici:
VESELO SUNCE

Knjižnica i čitaonica Popovača

Datum: 29. srpnja
Vrijeme: 19:00 sati
Mjesto: Trg II kod Doma kulture

Svi su pozvani!
Dođite i budite dio druženja na otvorenom!

Kazališna predstava ''Zabranjeno smijanje''
2025-07-03 19:00 - 20:30
Pozivamo Vas u četvrtak, 3. srpnja 2025. u 19,00 sati u Dom kulture Popovača na predstavu ”Zabranjeno smijanje”, Teatra Gavran
Cijena ulaznice: 3,00 €
Prodaja ulaznica: Knjižnica i čitaonica Popovača od ponedjeljka, 23. lipnja 2025.
Tel:044/ 679- 860

Kino Popovača 29. lipnja 2025.
2025-06-29 18:00 - 20:30
Kino predstava ovog vikenda u Domu kulture Popovača:

nedjelja 29.06.2025. film F1 u 18.00 sati – (ulaznica 3,00 € – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

Žanr: Akcijski
Trajanje: 2h 36min
Izvorni naslov: F1
Režija: Joseph Kosinski
Uloge: Brad Pitt, Javier Bardem, Kerry Condon, Damson Idris

29. lipnja 2025. Kino Popovača: Film ”F1”, Dom kulture u 18.00 sati
Od tvoraca hita Top Gun: Maverick, stiže visokooktanski blockbuster godine – F1! U glavnoj ulozi briljira Brad Pitt kao bivši vozač Formule 1 koji se vraća na stazu, dok ga prati Damson Idris kao njegov timski kolega u izmišljenoj momčadi APX GP. Ova adrenalinska vožnja vodi nas ravno u srce svijeta Formule 1, snimana tijekom pravih Grand Prix vikenda, gdje se filmski tim natječe uz stvarne velikane ovog sporta. S pričom o autsajderima, prijateljstvu, hrabrosti i s dozom romantike, F1 pruža jedinstveno kino iskustvo koje će vas ostaviti bez daha. Budite spremni za spektakularnu avanturu koja pomiče granice filmskog doživljaja! Startna linija čeka.

Kino Popovača 22. lipnja 2025.
2025-06-22 16:00 - 17:30
Kino predstava ovog vikenda u Domu kulture Popovača:

nedjelja 22.06.2025. film za djecu u 16.00 sati – ELIO

22. lipnja 2025. Kino Popovača: Film ”ELIO”, Dom kulture u 16.00 sati

Žanr: Animirani
Trajanje: 1h 39min
Kroz stoljeća, ljudi su prizivali svemir u potrazi za odgovorima — a u novom Disneyjevom i Pixarovom filmu „Elio“, svemir odgovara! Ova kozmička avantura upoznaje nas s Eliom, zaljubljenikom u svemir s bujnom maštom i velikom opsesijom izvanzemaljcima. Kad ga teleportiraju u Komuniverzum, međugalaktičku organizaciju s predstavnicima iz dalekih galaksija, Elio se nađe pred epskim izazovom. Pogrešno identificiran kao vođa Zemlje, mora stvoriti nove veze s ekscentričnim izvanzemaljskim oblicima života, riješiti krizu galaktičkih razmjera i otkriti tko je i gdje zapravo pripada.
Izvorni naslov: Elio
Režiser: Madeline Sharafian, Domee Shi, Adrian Molina

Kino Popovača 15. lipnja 2025.
2025-06-15 16:00 - 17:30
Kino predstava ovog vikenda u Domu kulture Popovača:

nedjelja 15.06.2025. film za djecu u 16.00 sati – VELIKO PUTOVANJE 3

15. lipnja 2025. Kino Popovača: Film ”VELIKO PUTOVANJE 3: UTRKA OKO SVIJETA”, Dom kulture u 16.00 sati

Žanr: Animirani
Trajanje: 1h 27min

Poznati junaci iz animiranog hita „Veliko putovanje“ vraćaju se s novim saveznicima u trećem dijelu ove zabavne obiteljske avanture. Slijedi najveće putovanje do sada: ekipa pretražuje sve kontinente kako bi pronašla nestalog medvjedića, što ih vodi do meksičkih piramida, australskih prerija, podnožja afričkog Kilimandžara i pustinja Bliskog istoka – sve dok ih trag napokon ne odvede u Kinu, gdje će se priča zaokružiti ondje gdje je sve i počelo. U pravom duhu animiranih hitova „Veliko putovanje“, naši će junaci ponovno pokazati hrabrost, zajedništvo i upornost, dok ih najsmješniji i najuzbudljiviji izazovi neće spriječiti da na kraju odnesu pobjedu!

Izvorni naslov: Big Trip 3
Režiser: Vasiliy Rovenskiy

Đuro Vidmarović - ''Moslavina oživljena 3''
2025-06-13 19:00 - 20:00

Kino Popovača 08. lipnja 2025.
2025-06-08 14:00 - 20:00
Kino predstave ovog vikenda u Domu kulture Popovača:

nedjelja 08.06.2025. film za djecu u 16.00 sati – SUPER KUĆNI PATULJCI
nedjelja 08.06.2025. film u 18.00 sati – BALERINA (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

08. lipnja 2025. Kino Popovača: Film ”SUPER KUĆNI PATULJCI”, Dom kulture u 16.00 sati
Glumci: Jule Böwe kao Helvi, Louis Hofmann, Leon Seidel, Ella Lee
Režija: Ute von Münchow-Pohl
Scenarij: Jan Strathmann
Žanr: Animirani, obiteljski, avantura, komedija
Zemlja porijekla: Njemačka
Elfien svijet se okrene naglavačke kada otkrije postojanje tehnički napredne bande Super patuljaka koja za razliku od Elfienog vlastitog klana, nema premca kada je u pitanju zabava i traženje uzbuđenja. Može li Helvijevo prijateljstvo s Boom, najmlađim članom bande, pomiriti dva klana Super patuljaka nakon više od 250 godina? Temeljen na igranom filmu “The Elfkins – Baking a Difference” i inspiriran poznatom njemačkom sagom i pjesmom Augusta Kopischa.

08. lipnja 2025. Kino Popovača: Film ”BALERINA”, Dom kulture u 18.00 sati

Žanr: Akcijski
Trajanje: 2h 5min
John Wick jedna je od najpopularnijih akcijskih franšiza, poznata po uzbudljivom svijetu vrhunskih plaćenih ubojica. Radnja filma Balerina, s Anom de Armas i Keanuom Reevesom, odvija se između trećeg i četvrtog nastavka ove kultne sage. U središtu priče nalazi se mlada žena koja, nakon obiteljske tragedije, kreće u nemilosrdnu potragu za pravdom i osvetom. Uvučena u mračni svijet tajnih zavjera i opasnih intriga, ona se pretvara u vještu ubojicu, vođenu dubokim emocionalnim bolom i neutaživom žeđi za pravdom. Kao borac iznimnih sposobnosti, njezin put osvete istodobno je i fizički i emocionalni – prožet gubitkom, bijesom i traumom. Balerina donosi novu dimenziju John Wick univerzuma, spajajući intenzivnu akciju i snažnu priču koja gledatelje ostavlja bez daha.
Izvorni naslov: Ballerina
Režiser: Len Wiseman
Uloge: Ana de Armas, Keanu Reeves, Anjelica Huston, Gabriel Byrne

''Najljepša priča Grada Popovače''
2025-06-06 08:00 - 19:00
U povodu Dana Grada Popovače Knjižnica i čitaonica Popovača raspisuje

natječaj «Najljepša priča grada Popovače».

U natječaju ( pisanje poetskih i proznih uradaka) mogu sudjelovati svi učenici popovačkih osnovnih škola s jednim (1) pisanim uratkom (najviše dvije stranice).
O čemu pisati? Pišite o onome što vas najviše veseli u vašem gradu.
Najljepše priče bit će pročitane na svečanoj sjednici povodom Dana Grada Popovače
Svoje priče ili pjesme donesite do 6.lipnja 2025. u Knjižnicu i čitaonicu Popovača ili pošaljite poštom na adresu:
Knjižnica i čitaonica Popovača
Trg grofova Erdodyja 7, 44 317 Popovača
Napomena: obavezno napišite svoje ime i prezime, adresu, broj telefona, školu i razred u koji idete, ime i prezime mentora (ako ga imate).
Natječaj je pod pokroviteljstvom Grada Popovače.

Kino Popovača 25. svibnja 2025.
2025-05-25 16:00 - 21:00
Kino predstave ovog vikenda u Domu kulture Popovača:

nedjelja 25.05.2025. film za djecu u 16.00 sati – LILO I STITCH
nedjelja 25.05.2025. film u 18.00 sati – NEMOGUĆA MISIJA: KONAČNA ODMAZDA (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

25. svibnja 2025. Kino Popovača: Film ”Lilo i Stitch”, Dom kulture u 16.00 sati

Žanr: Avantura
Trajanje: 1h 48min
Lilo i Stitch je live-action reinterpretacija Disneyjevog animiranog klasika iz 2002. godine, koja donosi zabavnu i dirljivu priču o usamljenoj havajskoj djevojčici i izvanzemaljcu bjeguncu koji joj pomaže ponovno uspostaviti sklad u obitelji.
Izvorni naslov: Lilo and Stitch
Režiser: Dean Fleischer Camp
Uloge: Maia Kealoha, Sydney Elizebeth Agudong, Billy Magnussen

25. svibnja 2025. Kino Popovača: Film ”Nemoguća misija: Konačna odmazda”, Dom kulture u 18.00 sati

Žanr: Triler
Trajanje: 2h 49min

Naši su životi zbroj naših izbora. Tom Cruise je Ethan Hunt u filmu Nemoguća misija – Konačna odmazda. Svaki trenutak, svaki izbor i svaki pokret približavaju ih neminovnom obračunu koji će ih zauvijek promijeniti. Emotivni i adrenalinski prizori najavljuju spektakularni kraj franšize koja je više od dva desetljeća oduševljavala milijune gledatelja diljem svijeta.

Izvorni naslov: Mission Imposible The Final Reckoning
Režiser: Christopher McQuarrie
Uloge: Tom Cruise, Simon Pegg, Vanessa Kirby, Hayley Atwell

Kino Popovača subota, 17. svibnja 2025.
2025-05-17 15:00 - 20:00
Kino predstave ovog vikenda u Domu kulture Popovača:

subota 17.05.2025. film za djecu u 16.00 sati – KLINCI U AKCIJI
subota 17.05.2025. film u 18.00 sati – AMATER (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

SUBOTA, 17. svibnja 2025. Kino Popovača: Film ”Klinci u akciji”, Dom kulture u 16.00 sati

Uloge: Helena Novosel, Roland Rostohar, Dora Jakobović, Asim Ugljen, Adnan Prohić, Nadja Matošević, Ana Lipovec Fraculj, Sandra Hrenar, Ivan Mokrović, Daniel L. Dizdar, Boris Barberić, Karlo Mrkša
Režija: Juan Jesús García Galocha, Pedro Solís García
Žanr: avantura, animirani, obiteljski
Jezik: Sinkroniziran na hrvatski
Scenarij:Pedro Solís García, Jordi Gasull, Javier López Barreira
Zemlja porijekla: Španjolska
Sinopsis:
Dobitnik nagrade publike za najbolji film na 10. Dječjem festivalu Pulica u kaputu!
Sestra i brat, Mary i Tom, irski su klinci koji prekooceanskim brodom 1886. godine upravo stižu u New York City te se ubrzo nađu na potpuno ludom putovanju kroz cijele Sjedinjene Američke Države putujući transkontinentalnom željeznicom „Vlakom za siročad“ gdje upoznaju čudesnog novog prijatelja koji će im zauvijek promijeniti živote. Ispunjeni znatiželjom, prijateljstvom i timskim radom, njihovo opasno, ali i razotkrivajuće putovanje upoznat će ih sa zlobnim negativcima, iznenađujućim saveznicima, neočekivanim junacima, ali i nevjerojatnom avanturom u ovoj urnebesnoj i dirljivoj potrazi za novim domom.

SUBOTA, 17. svibnja 2025. Kino Popovača: Film ”Amater”, Dom kulture u 18.00 sati
Žanr: Triler
Trajanje: 2h 3min
Napeti špijunski triler u kojem glavne uloge tumače oskarovac Rami Malek (Bohemian Rhapsody) i za oskara nominirani Laurence Fishburne (What’s Love Got to Do with It), temeljen na istoimenom romanu Roberta Littella. Charlie Heller (Malek) je briljantan, ali duboko introvertirani cyber stručnjak koji radi za CIA-u, u podrumu sjedišta u Langleyju. Njegov je život okrenut naopačke kada mu žena pogine u terorističkom napadu u Londonu. Kada njegovi nadređeni odbijaju poduzeti akciju, on uzima stvari u svoje ruke, krećući na opasan put diljem svijeta kako bi pronašao odgovorne. Njegova inteligencija postaje najmoćnije oružje za izbjegavanje progonitelja i realiziranje osvete.

Promocija knjige Kristine Kovačić ''Priče iz bakinog vrta''
2025-05-16 18:00 - 19:00

Kino Popovača 11. svibnja 2025.
2025-05-11 16:00 - 20:30
Kino predstave ovog vikenda u Domu kulture Popovača:

nedjelja 11.05.2025. film za djecu u 16.00 sati – LEGENDA O FANTASTIČNIM STVORENJIMA
nedjelja 11.05.2025. film u 18.00 sati – RAČUNOVOĐA 2 (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

11. svibnja 2025. Kino Popovača: Film ”Legenda o fantastičnim stvorenjima”, Dom kulture u 16.00 sati

Žanr: Animirani
Trajanje: 1h 26min
U zemlji bujnih zelenih krajolika, pojava zastrašujućih stvorenja prisiljava sve stanovnike da se povuku u utvrđeni grad. Samo neustrašivi blizanci Zak i Kyle ostaju izvan njegovih zidina. No, Kyle naizgled nestaje bez traga, a Zak kreće u potragu za njim. Na putu upoznaje Wowa, te Indianu, tajanstvenu odmetnicu. Zajedno se upuštaju u nevjerojatnu pustolovinu kako bi spasili čudesni svijet koji ih okružuje. Dok pokušavaju dešifrirati tajne magičnog kamenja, Zak i njegovi suputnici susreću prijatelje i neprijatelje na svakom koraku, svjesni da je upravo njihovo zajedništvo ključno za budućnost cijelog čarobnog svijeta.
Izvorni naslov: Zak and Wowo The Legend of Lendarys
Režiser: Jean-Baptiste Cuvelier, Philippe Duchene

11. svibnja 2025. Kino Popovača: Film ”Računovođa 2”, Dom kulture u 18.00 sati

Žanr: Akcijski
Trajanje: 2h 12min
Dvostruki oskarovac Ben Affleck i Jon Bernthal vraćaju se u napetom, akcijom nabijenom nastavku velikog hita Računovođa, koji će vas držati na rubu sjedala. Otuđena braća, suprotnosti u svakom pogledu, moraju zanemariti vlastite razmirice i udružiti snage kako bi razotkrili smrtonosnu urotu. Uz Affleckovu savantovsku genijalnost i Bernthalovu sirovu energiju i karizmu, ovaj dugo iščekivani nastavak donosi napetost i uzbuđenje do samoga kraja.
Izvorni naslov: The Accountant 2
Režiser: Gavin O’Connor
Uloge: Ben Affleck, Jon Bernthal, J.K. Simmons

09. svibnja 2025. Popovača: Kazališna večer Amaterske družbe 'Beskućnici' Kutina uz predstavu: "Kad on dođe po svoje"/ Dom kulture u 20 sati
2025-05-09 20:00 - 21:00

Kino Popovača 04. svibnja 2025.
2025-04-30 08:00 - 17:00
Kino predstave ovog vikenda u Domu kulture Popovača:

nedjelja 04.05.2025. film za djecu u 16.00 sati – SONIC I SUPER JEŽ
nedjelja 04.05.2025. film u 18.00 sati – THUNDERBOLTI* (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

04. svibnja 2025. Kino Popovača: Film ”SONIC I SUPER JEŽ”, Dom kulture u 16.00 sati

Žanr: Avantura
Trajanje: 1h 50min

Omiljeni superbrzi plavi jež se vraća u novoj, još većoj avanturi! Brzina, akcija i emocije udružuju se u filmu koji će oboriti sve rekorde! NOVA AVANTURA. NOVI RIVAL. Sonic, Knuckles i Tails ponovno se udružuju kako bi se suočili s moćnim novim protivnikom – Shadowom, tajanstvenim zlikovcem s nevjerojatnim moćima kakve još nisu vidjeli. S obzirom da su im sposobnosti nadmašene u svakom pogledu, Sonicov tim mora potražiti neočekivanu pomoć kako bi zaustavili Shadowa i spasili planet. Ovaj adrenalinski blockbuster donosi epsku akciju i napetost kakvu fanovi Sonic franšize ne smiju propustiti!

Izvorni naslov: Sonic The Hedgehog 3
Režiser: Jeff Fowler
Uloge: Ben Schwartz, Idris Elba, Jim Carrey, Keanu Reeves

04. svibnja 2025. Kino Popovača: Film ”THUNDERBOLTI*”, Dom kulture u 18.00 sati

Žanr: Akcijski
Trajanje: 2h 8min
Početak prikazivanja: 01.05.2025.

Thunderbolti* je superherojski film, temeljen na Marvelovoj ekipi istog imena. Radi se o svojevrsnom nastavku filmova Ant-Man i Wasp, The Falcon and The Winter Soldier i Black Widow. Ovo je tridesetšesti film iz MCU-a i petnaesti film iz pete faze. Film predstavlja Buckyja Barnesa, Yelenu Belovu, Wyatta Russella, Red Guardiana i druge kao neusklađenu skupinu heroja i zlikovaca koji su okupljeni kako bi se borili za dobro.

Izvorni naslov: Thunderbolts
Režiser: Jake Schreier
Uloge: Florence Pugh, Sebastian Stan, David Harbour, Wyatt Russell, Olga Kurylenko

Kino Popovača 27. travnja 2025.
2025-04-27 16:00 - 20:30
Kino predstave ovog vikenda u Domu kulture Popovača:

nedjelja 27.04.2025. film za djecu u 16.00 sati – SUPER SPORI, SUPER MOĆNI
nedjelja 27.04.2025. film u 18.00 sati – BALKANIKA: TAMNA STRANA (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

27. travnja 2025. Kino Popovača: Film ”SUPER SPORI, SUPER MOĆNI”, Dom kulture u 16.00 sati

Žanr: Animirani
Trajanje: 1h 30min
Od autora filma Banda čupavih repova dolazi epska avantura obitelji ljenivaca koji kuhaju brže nego što mislite! Nakon što strašna oluja uništi njihov dom, ljenivica Laura i njezina šarolika obitelj sele se u veliki grad u svom starom, zahrđalom kamionu za hranu, sanjajući o uspjehu u poslovnom svijetu. Njihova nevjerojatna kuhinja brzo privuče pažnju domišljate gepardice po imenu Dotti, koja je odlučna spasiti svoj propali lanac brze hrane, Zoom Fuel. Bitka između dvije kuharske ekipe počinje, a pred obitelji ljenivaca je prava kuhinjska pustolovina, puna iznenađenja, smijeha i nezaboravnih okusa!
Izvorni naslov: The Sloth Lane
Režiser: Tania Vincent, Ricard Cussó

27. travnja 2025. Kino Popovača: Film ”BALKANIKA: TAMNA STRANA”, Dom kulture u 18.00 sati

Žanr: Akcijski
Trajanje: 2h 28min
Početak prikazivanja: 24.04.2025.
Film Balkanika: Tamna Strana nastavak je serije i filma Balkanika koji su doživjeli veliki uspjeh kod publike prije tri godine, ali isto je tako i svojevrsna filmska cjelina koja svojom pričom funkcionira samostalno, bez nužnog poznavanja radnje iz prve Balkanike. Glavni junak Struja vodi krijumčarenje droge iz BiH u Hrvatsku sa svojim najboljim prijateljem Bakrom, koji je u vezi s Laylom, migrantkinjom iz Sirije. Layla je iz Sirije ponijela eksploziv, koji je trebao stići u Italiju, ali je, zbog nesigurnosti i ljubavi prema Bakru, ostala u Livnu. Kad Bakar odbije predati eksploziv, Laylin brat i njegova ekipa iz Islamske države kreću u potragu za njom i opasnim teretom. Istodobno, Struja i njegova ekipa — uključujući Doru, Brzog i Spliću — rade za Oluju, moćnog šefa krijumčarskog lanca, pokušavajući opstati u kriminalnom svijetu koji su izabrali kako bi izbjegli emigraciju i financijsku propast. Međutim, dolazak profesionalnih ubojica stvara niz napetih sukoba koji dovode u pitanje ne samo posao s drogom, nego i opstanak svih uključenih.
Izvorni naslov: Balkanika Tamna strana
Režiser: Marin Mamuza
Uloge: Luka Mamuza, Ana-Uršula Najev, Ivan Šagolj, Ana Milanović, Mirvad Kurić, Nedim Nezirović

Predstavljanje knjiga Brune Šimleše
2025-04-23 19:00 - 20:00

Noć knjige
2025-04-23 08:00 - 21:00

Kino Popovača ponedjeljak, 21. travnja 2025.
2025-04-21 16:00 - 20:30
Kino predstave u ponedjeljak, 21.04.2025. u Domu kulture Popovača:

ponedjeljak 21.04.2025. film za djecu u 16.00 sati – KRALJ NAD KRALJEVIMA
ponedjeljak 21.04.2025. film u 18.00 sati – GREŠNICI (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

PONEDJELJAK, 21. travnja 2025. Kino Popovača: Film ”KRALJ NAD KRALJEVIMA”, Dom kulture u 16.00 sati
Žanr: Animirani
Trajanje: 1h 42min
Početak prikazivanja: 17.04.2025.
Temeljem pozitivne ocjene Agencije za odgoj i obrazovanje, Ministarstvo znanosti, obrazovanja i mladih je dalo preporuku za gledanje dugometražnog animiranog filma Kralj svih kraljeva za izvođenje u sklopu nastavnog programa. Sadržaj filma u skladu je s gradivom vjeronauka, ali i drugih nastavnih predmeta, poput hrvatskog jezika, a način na koji je prikazan primjeren je učenicima razredne nastave. Otac pripovijeda svom sinu najveću priču ikada ispričanu, a ono što započinje kao priča pred spavanje, postaje putovanje koje mijenja život. Kroz živopisnu maštu, dječak hoda uz Isusa, svjedočeći Njegovim čudima, suočavajući se s Njegovim kušnjama i razumijevajući Njegovu konačnu žrtvu. Kralj kraljeva poziva nas da ponovno otkrijemo trajnu moć nade, ljubavi i otkupljenja kroz oči djeteta.

PONEDJELJAK, 21. travnja 2025. Kino Popovača: Film ”GREŠNICI”, Dom kulture u 18.00 sati
Iznad 15 godina
Žanr: Triler
Trajanje: 2h 18min
Početak prikazivanja: 17.04.2025.
Ako budeš stalno plesao s vragom, jednog dana će te slijediti kući. Od Ryana Cooglera, redatelja filma Black Panther i Creed sa Michaelom B. Jordanom u glavnoj ulozi, dolazi nova vizija straha: Grešnici! Pokušavajući ostaviti svoje problematične živote iza sebe, blizanci (Jordan u dvostrukoj ulozi) vraćaju se u svoj rodni grad kako bi počeli iznova, samo da bi otkrili da ih čeka još veće zlo.

***ODGOĐENO!***
2025-04-17 18:00 - 19:00
Promocija knjige Priče iz bakinog vrta odgađa se radi smrtnog slučaja u obitelji autorice Kristine Kovačić.

Kino Popovača 13. travnja 2025.
2025-04-13 16:00 - 20:00
Kino predstave ovog vikenda u Domu kulture Popovača:

nedjelja 13.04.2025. film za djecu u 16.00 sati – SNOW QUEEN 5: ČAROBNI PORTAL
nedjelja 13.04.2025. film u 18.00 sati – U IZGUBLJENIM ZEMLJAMA (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

13. travnja 2025. Kino Popovača: Film ”SNOW QUEEN 5: ČAROBNI PORTAL”, Dom kulture u 16.00 sati

Žanr: Animirani
Trajanje: 1h 15min

Novi nastavak bajkovitog animiranog hita Snježna kraljica oduševit će vas i ove zime! Kai i Gerda živjeli su u mirnom i toplom gradiću, sve dok se jednog dana nisu pojavili Ledeni duhovi, donoseći sa sobom vječnu zimu i prijetnju da zamrznu cijeli svijet. No, nada stiže u obliku male, tajanstvene čarobnice po imenu Ila. S nevjerojatnom hrabrošću i magijom, Ila se udružuje s našim junacima i vodi ih u očaravajući, ali opasni svijet Zemlje zrcala. Tamo ih čekaju nevjerojatni izazovi, skriveni odgovori i otkrivanje tajne o Ilinom pravom podrijetlu. Pridružite se ovoj čarobnoj pustolovini i otkrijte čuda koja će vas ostaviti bez daha!

Izvorni naslov: The Snow Queen and the Princess

13. travnja 2025. Kino Popovača: Film ”U IZGUBLJENIM ZEMLJAMA”, Dom kulture u 18.00 sati

Žanr: Akcijski
Trajanje: 1h 41min
Početak prikazivanja: 10.04.2025.

Film se temelji na kratkoj priči Georgea R.R. Martina, autora serije Igra prijestolja, i ponovno okuplja redatelja Resident Evil serijala, Paula W.S. Andersona i zvijezdu Millu Jovovich kojoj se pridružuje Dave Bautista! Priča se fokusira na kraljicu koja, očajna u pokušaju da ostvari svoju ljubav, povlači smion potez: šalje moćnu i zastrašujuću čarobnicu Gray Alys (Jovovich) u sablasnu divljinu Izgubljenih zemalja u potrazi za magičnom moći. Tamo čarobnica i njezin vodič, lutalica Boyce (Bautista), moraju nadmudriti i nadjačati ljude i demone…

Izvorni naslov: In the Lost Lands
Režiser: Paul W.S. Anderson
Uloge: Milla Jovovich, Dave Bautista

Kino Popovača 06. travnja 2025.
2025-04-06 16:00 - 20:00
Kino predstave ovog vikenda u Domu kulture Popovača:

nedjelja 06.04.2025. film za djecu u 16.00 sati – MINECRAFT
nedjelja 06.04.2025. film u 18.00 sati – OPAKI RADNIK (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

06. travnja 2025. Kino Popovača: Film ”Minecraft”, Dom kulture u 16.00 sati

Izvorni naslov: Minecraft
Režiser: Jared Hess
Uloge: Jason Momoa, Jack Black, Emma Myers, Danielle Brooks, Sebastian Hansen, Jennifer Coolidge

Žanr: Obiteljski
Trajanje: 1h 41min
Početak prikazivanja: 03.04.2025.

Minecraft, najprodavanija videoigra svih vremena, kroz posljednjih 15 godina postala je globalni fenomen, inspirirajući generacije igrača i kreativaca. Ovo je prvi put da se svijet igre prenosi na veliko platno, nudeći uzbudljivu novu perspektivu prepunu akcije, humora i nevjerojatne vizualne estetike. Film prati četvero autsajdera – Garretta The Garbage Man Garrisona (Momoa), Henryja (Hansen), Natalie (Myers) i Dawn (Brooks) – koji, dok se suočavaju s običnim problemima, bivaju uvučeni kroz tajanstveni portal u čudesan Overworld. Ovaj neobični, kubični svijet prepun mašte, donosi im neočekivane izazove – od učenja kako ovladati novim okruženjem do obrane od neprijatelja poput Piglina i Zombija. Na svom putu susreću rudara i graditelja Stevea (Black), i zajedno kreću na epsku avanturu koja će ih naučiti kako iskoristiti vlastitu kreativnost za prevladavanje svih prepreka, kako u svijetu Minecrafta, tako i u stvarnom životu.

06. travnja 2025. Kino Popovača: Film ”Opaki radnik”, Dom kulture u 18.00 sati

Izvorni naslov: Working Man
Režiser: David Ayer
Uloge: Jason Statham, Michael Pena, Emmett J. Scanlan

Žanr: Akcijski
Trajanje: 1h 56min

Jason Statham u glavnoj ulozi i Sylvester Stallone kao scenarist udružuju snage u ovom nezaustavljivom akcijskom spektaklu! Jason Statham vraća se u vrhunskom akcijskom trileru kao Levon Cade, čovjek koji je okrenuo leđa svojoj opasnoj prošlosti i pronašao mir u građevinskom poslu. Dok se trudi biti dobar otac i napokon živjeti jednostavnim životom, njegov svijet okrene se naglavačke kada mu šefova kći netragom nestane. U pokušaju da je pronađe, Levon se mora vratiti vještinama koje su ga nekad činile legendom u tajnom svijetu specijalnih operacija. No, što se dublje upušta u istragu, sve više otkriva mračnu urotu koja prijeti uništiti ne samo njegov teško stečeni mir, već i živote onih koje najviše voli.

Kino Popovača 30. ožujka 2025.
2025-03-30 15:00 - 18:30
Kino predstave ovog vikenda u Domu kulture Popovača:

nedjelja 30.03.2025. film za djecu u 15.00 sati – NINA I JEŽEVA TAJNA
nedjelja 30.03.2025. film u 16.30 sati – DIVLJI DIJAMANT (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

30. ožujka 2025. Kino Popovača: Film ”Nina i ježeva tajna”, Dom kulture u 15.00 sati
Uloge:
Lara Đureš, Sanja Hrenar, Lovre Kondža, Jadranka Krajina
Režija: Jean-Loup Felicioli, Alain Gagnol
Žanr: animirani, obiteljski, avanturistički
Jezik: hrvatski
Scenarij: Alain Gagnol
Zemlja porijekla: Francuska
Desetgodišnja Nina svoju je bujnu maštu oduvijek hranila pričama o ježu koje joj je smišljao tata. Jednog dana tata joj ostaje bez posla, a Nina se počinje brinuti za budućnost svoje obitelji. Kada čuje glasine o blagu koje je sakrio vlasnik obližnje stare tvornice, Nina i njezin najbolji prijatelj Mehdi odlučuju organizirati pljačku skrivenog blaga kako bi ga podijelili ocu i njegovim kolegama s posla…
Animirana obiteljska avantura francuskih redatelja Alaina Gagnola i Jean-Loup Feliciolija premijerno je prikazana na festivalu animiranog filma u Annecyju.

30. ožujka 2025. Kino Popovača: Film ”Divlji dijamant”, Dom kulture u 16.30 sati

Uloge: Malou Khebizi, Idir Azougli, Andréa Bescond
Režija: Agathe Riedinger
Žanr: drama
Jezik: francuski
Scenarij: Agathe Riedinger
Zemlja porijekla: Francuska
Premijerno prikazan u službenoj konkurenciji festivala u Cannesu!
Odvažna, temperamentna, glasna i opsjednuta snovima o slavi, 19-godišnja Liane kandidatkinja je iz snova za svakog ozbiljnog producenta reality showa. Kada napokon dobije priliku na audiciji za emisiju Miracle Island, u kojem 15 mladih i zgodnih ljudi živi zajedno u kući na plaži, čini se da je uspjeh iza ugla. Prvi film francuske redateljice Agathe Riedinger britki je presjek današnje kulture instant zvijezda, društvenih mreža i influencera, u kojoj biti viđen znači postojati, a ispunjenost se može postići tek dosezanjem svetoga grala slave.

Noć s Andersenom
2025-03-28 18:00 - 2025-03-29 08:00

Kazališna predstava ”Sretni ljudi”
2025-03-25 19:00 - 20:30
Pozivamo Vas u utorak, 25.03.2025. u 19,00 sati u Dom kulture Popovača na predstavu ”Sretni ljudi”, Kazališne grupe LECTIRUM.
Cijena ulaznice: 3,00 €
Prodaja ulaznica Knjižnica i čitaonica Popovača od ponedjeljka, 17.03.2025.
Tel: 679 860
Glume: Ksenija Pajić, Natalija Đorđević, Siniša Popović, Mladen Čutura
Tekst: Nina Mitrović
Režija: Zoran Mužić
Scenograf: Miljenko Sekulić
Glazba: Nenad Brkić
Kostimi: Marita Ćopo

Autorica dramskog teksta napisala je da je ovaj komad posvećen kazalištu.

Radnja se odvija u kazalištu tijekom predstave. Publika gleda publiku koju glume glumci. Autorica kaže da se ovim tekstom otvara pitanje zašto se ne znamo približiti jedni drugima i zašto nam je tako teško svladati umijeće življenja. Predstava je prožeta humorom pa je tako humor (koji snažno, cjelovito i umjetnički nadahnuto dočaravaju glumci) put koji vodi rezultatu komedije.

„Humor nas povezuje i to u trenu, najbrži je put za otvaranje tema koje su nam često preteške ako im pristupimo ozbiljno“, kaže autorica o svom dramskom tekstu.

Ova će vas predstava opustiti, vratiti osmijeh na lice i učiniti vam život ljepšim.
Predstava Sretni ljudi su unutarnji monolozi, a velika imena hrvatskog glumišta zorno će interpretirati stanja različitih likova. Čovjek koji kasni na predstavu, sretan čovjek koji priča o braku, zabludi, razočaranju; muškarac i žena koji razmišljaju o kompromisima u životu; mala biljeterka koja sanja o mjestu intendantice, razmišlja o seksualnom iskustvu; nervozna žena koja priča o sreći u malim dozama; žena koja je uranila na predstavu i Fini dečko koji je nesretan zbog završetka jedne velike ljubavi.
Sedam priča utjelovljenih u kazališnu predstavu zasigurno će kod publike izazvati osjećaj znatiželje, jer će u likovima prepoznati ljude iz svoje blizine, okružja ili će se sami prepoznati u nekim situacijama.

Kino Popovača 23. ožujka 2025.
2025-03-23 16:00 - 20:00
Kino predstave ovog vikenda u Domu kulture Popovača:

nedjelja 23.03.2025. film za djecu u 16.00 sati – SNJEGULJICA
nedjelja 23.03.2025. film u 18.00 sati – NOVOCAINE (ulaznica 3,00 eura – u prodaji sat vremena prije projekcije na ulazu kino dvorane, ili kroz tjedan u prostoru Knjižnice i čitaonice Popovača tijekom radnog vremena knjižnice)

23. ožujka 2025. Kino Popovača: Film ”Snjeguljica”, Dom kulture u 16.00 sati
Žanr: Obiteljski
Trajanje: 1h 46min
Početak prikazivanja: 20.03.2025.
Ogledalo na zidu mom, tko je najljepši na svijetu tom? Snjeguljica, Disneyjeva prva princeza, vraća se u adaptiranoj igranoj verziji koja spaja klasične elemente sa svježim i modernim pristupom. Režiju filma potpisuje Marc Web, a scenarij je nastao u suradnji Grete Gerwig, redateljice hit filma Barbie i Erin Cressida Wilson. Najava pruža uvid u začaranu šumu, sedam patuljaka i svima poznato ogledalce, obećavajući vizualno spektakularnu adaptaciju ove bezvremenske priče.
Izvorni naslov: Snow White
Režiser: Marc Webb
Uloge: Rachel Zegler, Gal Gadot, Andrew Burnap, Colin Michael Carmichael

23. ožujka 2025. Kino Popovača: Film ”Novocaine”, Dom kulture u 18.00 sati

Žanr: Akcijski
Trajanje: 1h 50min
Početak prikazivanja: 20.03.2025.
Tih i povučen muškarac rođen je s rijetkim genetskim poremećajem koji ga čini imunim na fizičku bol. Kada njegov novi partner bude uzet za taoca tijekom pljačke banke, njegov poremećaj postaje njegova supermoć.
Izvorni naslov: Novocaine
Režiser: Dan Berk, Robert Olsen
Uloge: Jack Quaid, Ray Nicholson, Amber Midthunder

Pjesnička večer sa Bogdanom Arnautovićem
2025-03-21 18:00

Dan narcisa
2025-03-21 10:00 - 12:00
U petak 21. ožujka obilježavamo Dan narcisa – simbol borbe protiv raka dojke

U užem centru grada, ispred trgovine Borovo bit će postavljen štand s narcisama, sve prikupljene donacije bit će uplaćene udruzi “Za nju”.

U organizaciji ove humanitarne udruge sudjeluju ; Osnovna škola Zorke Sever, Knjižnica i čitaonica, Dječji vrtić Popovača, Dom zdravlja Sisačko-moslavačke županije, patronaža Popovača, Neuropsihijatrijska bolnica dr. Ivan Barbot Popovača, Dječje gradsko vijeće Grada Popovače, Turistička zajednica Grada Popovače

Predavanje ''Smršaviti (ni)je lako''
2025-03-17 17:00 - 18:00
